**ΔΕΛΤΙΟ ΤΥΠΟΥ**

Την Τετάρτη 22-5-2024 πραγματοποιήθηκε στο **10 Γυμνάσιο Μουζακίου** εκδήλωση με θέμα το ρατσισμό και το σχολικό εκφοβισμό, δύο φαινόμενα που ταλανίζουν την Ελληνική κοινωνία και έχουν πάρει τεράστιες διαστάσεις στις μέρες μας. Θεατρική παράσταση με συμμετοχή μαθητών της Γ΄ Γυμνασίου και παρουσίαση με θέμα το σχολικό εκφοβισμό, τις συνέπειες και τρόπους αντιμετώπισης από όλα τα μέλη της εκπαιδευτικής κοινότητας - εκπαιδευτικούς, γονείς και μαθητές – αποτέλεσαν τους κύριους άξονες της εκδήλωσης, για την ενημέρωση και ευαισθητοποίηση της σχολικής κοινότητας.

Η εκδήλωση υλοποιήθηκε υπό την επίβλεψη και τη συμμετοχή των:

* Σταύρου Χρονόπουλου (Εκπαιδευτικός Ειδικής Αγωγής)
* Αριστέας Παπαγιάννη (Εκπαιδευτικός ΠΕ06 - Σύμβουλος σχολικής ζωής)
* Ευαγγελίας Χρυσάνη (Κοινωνική λειτουργός)
* Αλεξάνδρας Καρακώστα (Ψυχολόγος)